《送赵文善之湘阴守》
明代·王翊

前代王孙夙相家，于今出牧向长沙。
神龙正喜腾霄汉，天马宁容驻渥洼。
江水流澌初阁棹，岳云点雪又催衙。
好怀忍向高人别，折赠寒梅驿路花。

作者简介：（1616—1651）明浙江馀姚人，字完勋，号笃庵。世居慈溪，翊始迁馀姚。幼孤不喜理家事，且耕且读。强毅有智略，南明鲁王时官兵部主事。清兵入浙，翊结寨于四明山，与冯京第破上虞，号大兰洞主，与清兵相持。兵败，避入海，旋至内地招兵，为清兵俘获，不屈死。